A Bizottság 729/2004/EK rendelete

(2004. április 15.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [1], és különösen annak 9. cikke (1)a) bekezdésére,

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [2] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) A Vámkódex Bizottság az elnöke által kijelölt határidőn belül nem nyilvánított véleményt a mellékletben szereplő táblázat 1., 2.,4., és 5. termékével kapcsolatban.

(6) Az ebben a rendeletben előírt intézkedések összhangban állnak a Vámkódex Bizottság véleményével a mellékletben szereplő táblázat 3. termékével kapcsolatban.

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által kibocsátott kötelező érvényű tarifális felvilágosítás, amely nem felel meg e rendelet rendelkezéseinek, további három hónapon át hivatkozás alapját képezheti a 2913/92/EGK rendelet 12. cikkének (6) bekezdése alapján.

3. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. április 15-én.

a Bizottság részéről

Frederik Bolkestein

a Bizottság tagja

[1] HL L 256., 1987.9.7., 1. o. A legutóbb a 2344/2003/EK bizottsági rendelettel (HL L 346., 2003.12.31., 38. o.) módosított rendelet.

[2] HL L 302., 1992.10.19., 1. o. A legutóbb a 2003. évi csatlakozási okmánnyal módosított rendelet.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.75 % zúzott természetes kőből és 25 % poliészterből készült tojás alakú csúcsdíszek, egyik végükön fémgyűrűvel, amely lehetővé teszi, hogy függönytartó rúdra lehessen illeszteni ezeket. Felületük 18 %-a kerek bivalycsont darabokkal van kirakva, díszítési céllal. | 68109900 | A besorolást a kombinált nómenklatúra 1., 3. b) és 6. általános értelmezési szabályának rendelkezései, valamint a 6810, és a 68109900 KN-kód megfogalmazása határozza meg. A termék különböző anyagokból áll, melyek közül túlsúlyban van a zúzott kő. A termék 9601vtsz. alá besorolása kizárt, mivel a díszítőanyagként szolgáló bivalycsont nem az alapvető jellegzetessége. |

2.Kézzel működtetett, 10 kg-nál könnyebb daráló, sószemcsék darálásához, ételízesítéshez.A gömb alakú műanyag edény tárolja a sószemcséket, amelyeket egy kis kerámiából készült darálólap zúz össze | 69120090 | A besorolást a kombinált nómenklatúra 1., 3. b) és 6. általános értelmezési szabályának rendelkezései, a 84. árucsoporthoz fűzött 1. b) megjegyzés, valamint a 691200, és a 69120090 KN-kód megfogalmazása határozza meg. A termék 82. árucsoportba való besorolása kizárt, az árucsoporthoz fűzött 1. a) megjegyzés alkalmazása miatt. A termék alapvető jellegzetességét a kerámiából készült darálólap adja. |

3.Kézzel működtetett, 10 kg-nál könnyebb daráló, borsszemek darálásához, ételízesítéshez.A gömb alakú műanyag edény tárolja a borsszemeket, amelyeket egy kis, alapfémből készült darálólap zúz össze. | 82100000 | A besorolást a kombinált nómenklatúra 1. és 6. általános értelmezési szabályának rendelkezései, a 82. árucsoporthoz fűzött 1. a) megjegyzés, valamint a 82100000 KN-kód megfogalmazása határozza meg. A termék XVI. áruosztályba való besorolása kizárt, az áruosztályhoz fűzött k) megjegyzés miatt. |

4.Kiskereskedelmi forgalmazáshoz egy, kézzel működtetett borsdarálóból és egy, kézzel működtetett sódarálóból összeállított készlet, ételízesítéshez.A gömb alakú műanyag esények tárolják a borsszemeket és a sószemcséket, amelyeket kis darálólapok zúznak össze.A borsdarálóban lévő darálólap alapfémből, a sódarálóban lévő kerámiából készült. | 82100000 | A besorolást a kombinált nómenklatúra 1., 3. c) és 6. általános értelmezési szabályának rendelkezései, a 82. árucsoporthoz fűzött 1. a) megjegyzés, valamint a 82100000 KN-kód megfogalmazása határozza meg. A készlet ételek elkészítéséhez használatos termékekből áll. Aapvető jellegzetességet megalapozó alkotóelem nem található a készletben. |

5.Egy alumíniumcsövekből készített vázból és négy kerékből álló guruló járókeret, bolygó első kerekekkel, foganytúkkal és fékekkel. Egy üléssel és egy bevásárló kosárral rendelkezik. A szállításához a termék összecsukható.A terméket járási nehézségekkel küzdő személyek számára tervezték. A termék segíti a használóját az előrehaladásban, aki maga előtt tolva rátámaszkodhat.(Lásd az A fényképet) | 87168000 | A besorolást a kombinált nómenklatúra 1. és 6. általános értelmezési szabályának rendelkezései, valamint a 8716 és a 87168000 KN-kód megfogalmazása határozza meg. A termék nem tekinthető a 9021 vtsz. alá tartozó ortopédiai készüléknek, mivel nem felel meg a 90. árucsoport 6. megjegyzésének. A terméket nem lehet a 8713 vtsz. alá tartozó fogyatékos személyek részére szánt rokkantkocsinak tekinteni. |

+++++ TIFF +++++

--------------------------------------------------